Havleddet 19, 8300 Odder | Ejendomme | 16544 | Nybolig Ejendomsmægler
Havleddet 19 , Hou 8300 Odder
Villa | 200 m2 | 7 vær.
Kontantpris 3.995.000 Ejerudgift pr. md.3.932
Villa til den store familie - med fantastisk lysindfald og havudsigt i Hou
Separate afsnit
På Havleddet 19 i Hou finder I denne skønne villa fra 2005 på hele 200 kvadratmeter med en flot udsigt over hav og marker.
I bosætter jer i en dejlig havneby, hvor der er et aktivt foreningsliv samt alle hverdagens fornødenheder i form af skole, daginstitution, idrætshal, moderne svømmehal, offentlig transport og indkøb. Det maritime område er tæt på både strand og skov, så I har naturskønne omgivelser lige ved hånden og samtidig kun 25 min. til Aarhus. Huset er arkitekttegnet med en planløsning, der på én gang indbyder til hyggeligt familieliv og giver mulighed for at fordybe sig i teenageafdeling hhv. arbejdsværelse. Den gennemtænkte indretning formår at skabe et skønt og rummeligt hjem, der på samme tid virker hyggeligt og sammenhængende - og med en fantastisk evne til byde naturen og haven indenfor med store vinduespartier og åben adgang mellem hus og have. Ved ankomst til adressen parkerer I bilen i carporten, hvor der i forlængelse ligger et solidt og meget anvendeligt, isoleret udhus, der både kan anvendes til kreativt værksted, hobbyrum eller sågar et lille anneks (ej reg. til beboelse). Adgang til huset sker via en lys entré med god skabsplads - herfra er der adgang til en flot hall, et grovkøkken og et attraktiv multirum, der både kan anvendes som teenage-afdeling, ekstra stue eller bibliotek. Heromkring ligger de fire værelser samlet to og to, og disse deles om et badeværelse med bruseniche. Der er ligeledes gode opbevaringsmuligheder til den aktive familie i viktualierrummet under trappen, i entréen eller i det isolerede udhus.
Førstesalen råder over et oplagt forældresoveværelse med adgang til eget badeværekse. Køkkenet udgør en smart U-form i åben forbindelse med stuen og spisestuen - også her er der et fantastisk lysindfald. Boligens højde- og samlingspunkt er den store stue med loft til kip, dejlig pejs - og ikke mindst glaspartierne i både gavlen og ud mod den skønne tagterrasse, som byder naturen indenfor. Her kan I nyde kaffen i morgensolen og glæde jer til en rolig stund efter fyraften, mens I nyder havets bølgende blå og kigger over på Samsø og Endelave - og på de gode dage kan I skimte nordfynske Æbleø.
Haven er velanlagt og nem med græsplæne, flisebelægning og træterrasse.Tæt på hav og natur, masser af plads og lys - og samtidig i pendlerafstand til Aarhus.